cyanic-selkie/wikianc huggingface dataset:
ஆறன்முளா படகுப்போட்டி
பள்ளியோடங்கள் (பாம்புப் படகுகள்)
வலது|thumb|500x500px| ஆறன்முளா உத்ரததி படகு பந்தயம் பள்ளியோடங்கள் என்பவை ஆறன்முளாவின் தனித்துவமான பாம்பு படகுகள் ( சுண்டன் வள்ளம் ) இதை பக்தர்கள் பயபக்தியுடன் வைத்திருப்பார்கள். இந்த பள்ளியோடங்கள் பம்பா ஆற்றங்கரோரம் உள்ள  வெவ்வேறு கரைகளைச் (கிராமியப் பகுதிகள்) சேர்ந்தவை. ஒவ்வொறு படகிலும் வழக்கமாக 4 படகு இயக்குநர்கள், துடுப்பு போடுபவர்கள், பாடகர்கள் இருப்பார்கள். இந்த படகுகள் தங்கச் சரிகைகளால் அலங்கரிக்கப்பட்டிருக்கும். இவற்றில் ஒரு கொடியும், இரண்டு அல்லது மூன்று அலங்கார குடைகள் இருக்கும்.
கட்டுமானம்
முதலில்ல் பொருத்தமான மரத்தை கண்டுபிடிப்பர் அஞ்சிலிக்கு முன்னுரிமை அளிக்கபடும். அதை வெட்டி, படகு கட்டும் இடத்திற்கு கொண்டு வருவது முதல் படியாகும். பின்னர் ஒரு நல்ல நாளில், நல்ல நேரத்தில் வேலைகளைத் தொடங்குவர். இவை அனைத்தும் மரப் படகுகளை கட்டுவது பற்றிய பழங்கால வேத நூல்களின்படி நடக்கும். இந்த படகுகள் சுமார் 100 முதல் 138 அடி நீளம் கொண்டவை. படகின் பின்பாகம் 20 அடி உயரத்தில் இருக்கும். முன்பாகம் நீளத்தில் கூர்மையாக இருக்கும். படகு வேலை முடிந்ததும் அது ஒரு பாம்பை ஒத்திருக்கும். இதன் மேல்புறமானது துல்லியமாக 83 அடி நீளமும் ஆறு அங்குல அகலமும் கொண்ட பலகைகளால் கட்டப்பட்டிருக்கும்.
பாம்பு படகு பராமரிப்பு
படகானது நீரில் ஊறாமல் இருக்கவும் படகைச் செலுத்தும் போது நீருடன் உராய்வதால் ஏற்படும் எதிர்விசையைக் குறைக்கவும் வள்ளத்தின் வெளிப்புறம் மீன் எண்ணெய், தேங்காய் ஓட்டின் சாம்பல், முட்டை ஆகியவற்றைப் பூசுவர். மேலும் கிராம தச்சர் வருடாந்திர பழுதுபார்ப்புப் பணிகளை மேற்கொள்கிறார். மக்கள் தங்கள் படகு குறித்து பெருமை கொள்கிறார்கள். ஒவ்வொரு படகும் ஒரு கிராமத்திற்கு உரித்தானது.
பாம்பு படகில் ஏறுதல்
பாரம்பரியமாக படகானது ஒரு கார்னவன் / காரணாதன் (கிராமத் தலைவர்) கட்டளையியிலும், மேலும் அவரின் கீழ் 12 அடி நீளமுள்ள பிரதான சுக்கான்-துடுப்பைக் கொண்ட ஓருவரும் (அடனயம்பு), படகின் இயக்கத்தைக் கட்டுப்படுத்தும் மூன்று முக்கிய படகு இயக்குநர்களும் இருப்பார்கள். படகில் நீளவாக்கில் வரிசைக்கு இரண்டு பேராக துடுப்புபோடுபவர்கள் உட்கார்ந்திருப்பார்கள், அவர்கள் வஞ்சிப்பட்டு ( படகின் பாடல்) தாளத்தில் இயங்குவார்கள். படகின் நடுவில் மேடையில் நின்று, முக்கிய பாடகர் வஞ்சிப்பட்டுக்கு தலைமை தாங்குவார். ஒரு சில பாடகர்கள் முதன்மைத் தலைவருடன் இருப்பார்கள்.
விழாக்கள்
பாரம்பரியங்கள் நிறைந்த பல வண்ணமயமான திருவிழாக்கள் ஒவ்வொரு ஆண்டும் ஆறன்முளா கோவிலில் நடத்தப்படுகின்றன. மிக முக்கியமான திருவிழா பாரம்பரிய பள்ளியோடம் திரளணி (படகு திருவிழா) ஆகும். பள்ளியோடங்கள் கலந்துகொள்ளும் மூன்று முக்கியமான நிகழ்வுகள் நடைபெறுகின்றன. இவை அனைத்தும் புனிதமான சமய வழக்கமே அல்லாமல் போட்டிகள் அல்ல.
திருவோணம்
திருவணம் நாளை கேரள மக்கள் விருந்துடன் கொண்டாடுகிறார்கள். கட்டூரிலிருந்து திருவோணத்தோனி (சிறப்பு படகுகள்) வருவதுடன் ஆறன்முளா கொண்டாட்டங்கள் தொடங்குகின்றன. ஆறன்முளாவில் இறைவனுக்கு திருவோணம் நாளுக்கான ஆடம்பரமான உணவுக்காக, தேவையானவற்றைக் கொண்ட ஒரு படகு, அணையா விளக்குடன், கட்டூரில் உள்ள கோவிலில் இருந்து மாலை 6 மணிக்கு தனது பயணத்தை தொடங்கும். இது மறுநாள் அதிகாலை 4 மணிக்கு (திருவோணம் நாள்) ஆறன்முளா கோவிலை அடையும். மாலை 6 மணியளவில் கட்டூரில் உள்ள கோயிலில் நீளமான பிரதான சுக்கான்-துடுப்பு (அடனாயம்பு) வழங்கப்படும், பின்னர் அது முதன்மை படகு தலைவரிடம் ஒப்படைக்கப்படும். 18 நபர்களுடன் மங்காடு இல்லத்தின் திரு பட்டாத்திரி படகில் ஏறுவார். படகு ஆறன்முளாவுக்கான பயணத்தைத் தொடங்கும். நீரோட்டத்தின் வேகத்திற்கு ஏற்ப படகு செல்லும் என்று எதிர்பார்க்கப்படுகிறது. நாகசுவரத்தின் ஒலி தொலைவிலிருந்து கேட்க இயலும். வயது, சமய வேறுபாடு இல்லாமல் அனைத்து தரப்பு மக்களும் ஆற்றங்கரையில் ஒன்றுகூடி திருவோணத்தோணியை வரவேற்று ஆற்றில் ஒளிரும் விளக்குகளை மிதக்கவிடுவார்கள். இந்த திருவோணதோணியைப் பாதுகாப்பதற்காக பள்ளியோடங்கள் கட்டப்பட்டதாக நம்பப்படுகிறது. எனவே திருவோணம் நாளின் அதிகாலையில் இந்த பள்ளியோடங்கள் அனைத்தும் திருவோணதோணோயுடன் வரும்.
ஆறன்முளா வல்லசத்யா
வலது|thumb|250x250px| ஒரு பொதுவான [[ஓணம் விருந்து. ஓணம் கேரளாவின் முக்கிய பண்டிகை.]] மற்றொரு முக்கியமான நிகழ்வு ஆறன்முளா வல்லசத்யா (விருந்து). இது பார்த்தசார்த்தி கோயில் வளாகத்திலும் அருகிலுள்ள சாப்பாட்டு மண்டபம் மற்றும் அரங்கத்திலும் பாம்பு படகுகளைச் செலுத்துபவர்களுக்கு வழங்கப்படுகிறது. இது சூலை நடுப்பகுதியில் (கார்கிடகம்) தொடங்கி செப்டம்பர் வரை நீடிக்கும். (கன்னி மாதம்) அஷ்டமி ரோகினியின் பெருவிருந்து தவிர 2008 இல் 254 வல்லசத்தியாக்கள் நடைபெற்றன. இந்த நெடு விருந்தில் மாநிலத்தின் பல்வேறு பகுதிகளைச் சேர்ந்த 50,000 பேர் கலந்துகொள்கின்றனர். சத்யாவில் பின்வரும் உணவுகள் உட்பட்டவை பரிமாறப்படுகின்றன.
செப்டம்பர் 2016 இல் பங்கேற்ற பள்ளியோடங்கள்
(படகில் பயணித்துவந்த அதிகபட்ச ஆடவர்களுடன் பாம்பு படகுகளின் மொத்த நீளமும் அடைப்புக்குறிக்குள் கொடுக்கப்பட்டுள்ளன. )
வெளி இணைப்புகள்
பகுப்பு:Coordinates not on Wikidata பகுப்பு:கேரள விழாக்கள் பகுப்பு:பத்தனம்திட்டா மாவட்டம் பகுப்பு:கேரளத்தில் நடக்கும் படகுப் போட்டிகள் பகுப்பு:கேரள இந்து திருவிழாக்கள்
இந்திய மக்கள்தொகை கணக்கெடுப்பு, 1951
இந்திய மக்கள் தொகை கணக்கெடுப்பு, 1951 ( 1951 Census of India) இது இந்தியாவின் 9வது மக்கள்தொகை கணக்கெடுப்பாகும். பிரித்தானிய இந்தியாவின் ஆட்சியில் 1871-ஆம் ஆண்டு முதல், பத்தாண்டுகளுக்கு ஒரு முறை மக்கள்தொகை கணக்கெடுக்கப்பு முறை தொடர்ந்து நடைபெற்று வருகிறது. மேலும் இது இந்தியப் பிரிவினைக்கு பிறகு முதன்முறையாக எடுக்கப்பட்ட கணக்கெடுப்பாகும். மேலும் இக்கணக்கெடுப்பு, 1948-இல் இயற்றப்பட்ட இந்திய மக்கள்தொகை கணக்கெடுப்புச் சட்டத்தின் மேற்கொண்ட முதல் மக்கள்தொகை கணக்கெடுப்பாகும்.
1951 இந்திய மக்கள்தொகை கணக்கெடுப்பின்படி, இந்தியாவின் மொத்த மக்கள்தொகை 36,10,88,090 (முப்பத்தி ஆறு கோடியே பத்து இலட்சத்து எண்பத்தி எட்டாயிரத்து தொன்னூறு) ஆகும். பாலின விகிதம் 1000 ஆண்களுக்கு 946 பெண்கள் வீதம் இருந்தனர். 1941 - 1951 முடிய பத்தாண்டுகளில் மொத்த மக்கள்தொகை வளர்ச்சி 4,24,27,510  (13.31%) ஆக உயர்ந்துள்ளது. 1941-ஆம் ஆண்டின் மக்கள்தொகை 31,86,60,580 ஆகும். 1951-ஆம் ஆண்டின் இந்திய மக்கள்தொகை குறைந்தற்கு முக்கிய காரணம் இந்தியப் பிரிவினை ஆகும். ஜம்மு காஷ்மீர் மாநிலத்தில் 1951-ஆம் ஆண்டில் மட்டும் மக்கள்தொகை கணக்கெடுப்பு மேற்கொள்ளப்படவில்லை. 1951-ஆம் ஆண்டில் மேற்கொள்ளப்பட்ட மக்கள்தொகை கணக்கெடுப்பின் போதே தேசிய குடிமக்கள் பதிவேடும் பராமரிக்கப்பட்டது. 1951 ஆம் ஆண்டு நடந்த மக்கள் தொகை கணக்கெடுப்பின்படி, 18% இந்தியர்கள் கல்வியறிவு பெற்றவர்களாக இருந்தனர். மக்களின் சராசரி ஆயுட்காலம் 32 ஆண்டுகள் என இருந்தது.
1951-ஆம் மக்கள்தொகை கணக்கெடுப்பு மூலம், 72,26,000 (எழுபத்தி இரண்டு இலட்சத்தி இருபத்தி ஆறாயிரம்) இசுலாமியர்கள் இந்தியாவிலிருந்து, தற்கால பாகிஸ்தான் மற்றும் வங்காளதேசத்திற்கு குடியேறியுள்ளனர். மேலும் தற்கால பாகிஸ்தான் மற்றும் வங்காளதேசம் பகுதிகளில் வாழ்ந்த 72,49,000 இந்துக்கள், சீக்கியர்கள், பௌத்தர்கள, சமணர்கள் இந்தியாவில் குடியேறினர் என அறியப்பட்டது.
சமயவாரி மக்கள்தொகை
1951 இந்திய மக்கள்தொகையில் இந்துக்கள் 306 மில்லியன் (84.1%) மக்கள் இருந்தனர். இசுலாமியர்கள் 34 மில்லியன் (9.8%) மக்கள் இருந்தனர். கிறித்தவர்கள் 8.3 மில்லியன் மக்கள் இருந்தனர்
1947 இந்திய விடுதலைக்கு முன்னர், பிரித்தானிய இந்தியாவின் மொத்த மக்கள்தொகையில் இந்துக்கள் 73% ஆக இருந்தனர்.
வெளி இணைப்புகள்
பகுப்பு:1951 பகுப்பு:இந்தியாவில் மக்கள்தொகையியல் 1951 இந்திய மக்கள் தொகை கணக்கெடுப்பு
சாவக்காடு
சாவக்காடு(Chavakkad) இந்தியாவின் கேரளாவில் உள்ள திருச்சூர் மாவட்டத்தில் ஒரு நகராட்சி ஆகும். இது தன் கடற்கரைக்கும் மீன்களுக்கும் புகழ்பெற்றது. தேசிய நெடுஞ்சாலை 17 இதன் வழியே செல்கிறது. கொச்சியில் இருந்து வடக்கே 75 கிமீ தொலைவிழும் திருச்சூரிலிருத்து மேற்கே 25 கிமீ தொலைவிழும் உள்ளது.
மக்கள் வகைப்பாடு
2001 ஆம் ஆண்டி இந்திய மக்கள் தொகை கணக்கெடுப்பின்படி சாவக்காடு 38.138 மக்கள் தொகை இருந்தன. மக்கள்தொகையில் 46% ஆண்களும் 54% பெண்களும் உள்ளனர்.
மேற்கோள்கள்
பகுப்பு:கேரள மாநிலத்திலுள்ள ஊர்களும் நகரங்களும் பகுப்பு:திருச்சூர் மாவட்டத்தில் உள்ள ஊர்களும் நகரங்களும்
சடித் ஒசைன்
சடித் ஒசைன் (Sadid Hossain), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளிலும், 11 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள்
சல்மா ஹாயெக்
சல்மா கயெக் பினோல்ட்  (Salma Hayek Pinault) (பிறப்பு: செப்டம்பர் 2, 1966)  என்பவர் மெக்சிக்கோ மற்றும் அமெரிக்க நாட்டு நடிகை மற்றும் திரைப்படத் தயாரிப்பாளர் ஆவார். இவர் பெண்களுக்கு எதிரான வன்முறை, புலம்பெயர்ந்தவர்களுக்கு எதிரான பாகுபாடுகள் ஆகியவற்றுக்கு எதிரான விழிப்புணர்வை அதிகரிப்பது உள்ளிட்டவை சல்மாவின் நற்பணிகள் ஆகும்.
இவர் மெக்சிகோவில் தனது நடிப்புத்துறை வாழ்க்கையை தொடங்கினார். 1989 ஆம் ஆண்டு ஒளிபரப்பான 'தெரேசா' என்ற தொடரிலும், 1995 ஆம் ஆண்டு 'எல் காலெஜோன் டி லாஸ் மிலாக்ரோசு' என்ற திரைப்படத்திலும் நடித்ததற்காக, ஏரியல் விருதுக்கு பரிந்துரை செய்யப்பட்டார். அதை தொடர்ந்து டெஸ்பராடோ (1995), ஃப்ரம் டஸ்க் டூ டான் (1996), வைல்ட் வைல்ட் வெஸ்ட் மற்றும் டாக்மா (1999) போன்ற திரைப்படங்களில் நடித்ததன் மூலம் இவர் பிரபலமான நடிகை ஆனார். இவர் 2017 ஆம் ஆண்டில் 'பீட்ரிஸ் அட் டின்னர்' என்ற படத்தில் நடித்ததற்காக இன்டிபென்டன்ட் இசுபிரிட் விருதுக்கு பரிந்துரைக்கப்பட்டார்.
இவர் கிரோன் அப்சு (2010), புஸ் இன் பூட்சு (2011), கிரோன் அப்சு 2 (2013), டேல் ஆஃப் டேல்சு (2015), சாசேஜ் பார்ட்டி (2016), தி ஹிட்மேன்ஸ் பாடிகார்ட் (2017), லைக் எ பாஸ்சு (2020) மற்றும் ஹிட்மேன் வைப் பாடிகார்ட் (2021) போன்ற அடுத்தடுத்த திரைப்படங்களில் நடித்துள்ளார். 2021 ஆம் ஆண்டு முதல் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'அஜக்' என்ற கதாபாத்திரத்தில் நடித்துள்ளார்.
ஆரம்பகால வாழ்க்கை
சல்மா செப்டம்பர் 2, 1966 ஆம் ஆண்டில் மெக்சிகோவில் உள்ள வெராக்ரூஸில், கோட்சகோல்கோசில், ஓபரா பாடகியான டயானா ஜிமினெசுக்கும் எண்ணெய் நிறுவன நிர்வாகியான சாமி கயெக்கிற்கும் மகளாகப் பிறந்தார். சல்மாவின் தந்தை லெபனான் மெக்சிகன் வம்சாவளியையும், இவரது தாயார் மெக்சிகன் எசுப்பானிய வம்சாவளியை சேர்ந்தவர்கள் ஆவார்கள். 2015 ஆம் ஆண்டு மத்ரித் சென்றிருந்த போது ஒரு நேர்காணலில், இவர் தன்னை ஐம்பது சதவிகிதம் லெபனான் மற்றும் ஐம்பது சதவிகிதம் எசுப்பானியர் என்று விவரித்தார், தனது பாட்டி/தாய்வழி தாத்தா பாட்டி எசுப்பானியாவிலிருந்து வந்தவர்கள் என்று கூறினார். இவருக்கு சாமி என்ற இளைய சகோதரர் உண்டு இவர் ஒரு தளபாட வடிவமைப்பாளர் ஆவார். இவர் ஒரு வசதியான சமய நம்பிக்கை உள்ள கத்தோலிக்க குடும்பத்தில் பிறந்து வளர்ந்தார்.
1980-1990
இவர் 1989 ஆம் ஆண்டில் தனது 23 ஆம் வயதில் வெற்றிகரமான மெக்சிகன் நாட்டு 'தெரெசா' என்ற தொடரில் முதன்மை கதாபாத்திரத்தில் நடித்தார். அதன் மூலம் சல்மா மெக்சிகோவில் ஒரு பிரபல நடிகையானார். அதை தொடர்ந்து 1994 ஆல் ஆண்டில் 'எல் கால்லிஜன் டி லாஸ் மிலக்ரோசு' என்ற திரைப்படத்தில் நடித்தார். அத்திரைப்படம் மெக்சிகோ நாட்டு திரைப்பட வரலாற்றில் அதிகமான விருதுகளை பெற்ற படம் ஆகும். இப்படத்தில் சிறந்த நடிப்பிற்காக ஏரியல் விருதுக்கு பரிந்துரைக்கப்பட்டார்.என்பது குறிப்பிடத்தக்கது.
தனிப்பட்ட வாழ்க்கை
இவர் ஒரு அமெரிக்க குடியுரிமை பெற்றவர். அவர் ராம்தாவின் அறிவொளிப் பள்ளியில் படித்தார் மற்றும் யோகா பயிற்சியும் பயின்றார். இவர் கத்தோலிக்கராக வளர்க்கப்பட்டார் ஆனால் 2007 ஆம் ஆண்டு நேர்காணலில், தான் இனி கடவும் நம்பிக்கையுடன் இல்லை என்றும், தேவாலயத்தில் நம்பிக்கை இல்லை என்றும் கூறினார், ஏனெனில் ஆப்பிரிக்காவில் ஆணுறைகளுக்கு எதிரான பிரச்சாரம் போன்ற நடைமுறைகளுடன் அவர் உடன்படவில்லை, அங்கு எய்ட்ஸ் மற்றும் அதிக மக்கள் தொகை இருப்பதாக அவர் கூறினார். பரவலானது, இருப்பினும் அவர் இன்னும் இயேசு கிறிஸ்துவையும் கடவுளையும் நம்புவதாக அவர் தெளிவுபடுத்தினார்.
மார்ச் 9, 2007 அன்று பிரெஞ்சு கோடீஸ்வரரும் கெரிங் தலைமை நிர்வாக அதிகாரியுமான பிரான்சுவா-ஹென்றி பினால்ட் என்பவருடன் தனது நிச்சயதார்த்தத்தையும் கர்ப்பமாக இருப்பதையும் ஹயக் உறுதிப்படுத்தினார். அவர் செப்டம்பர் 21, 2007 அன்று லாஸ் ஏஞ்சல்ஸ், கலிபோர்னியாவில் உள்ள சிடார்ஸ்-சினாய் மருத்துவ மையத்தில் அவர்களது மகள் வாலண்டினா பலோமா பினால்ட்டைப் பெற்றெடுத்தார். இருவரும் 2009 காதலர் தினத்தன்று பாரிஸில் திருமணம் செய்து கொண்டனர்.
வெளி இணைப்புகள்
பகுப்பு:1966 பிறப்புகள் பகுப்பு:வாழும் நபர்கள் பகுப்பு:மெக்சிக்கோ திரைப்பட நடிகைகள் பகுப்பு:மெக்சிக்கோ தொலைக்காட்சி நடிகைகள் பகுப்பு:அமெரிக்கத் திரைப்பட நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள் பகுப்பு:மீநாயகன் திரைப்பட நடிகர்கள்
அல்பசெட் பெருங்கோவில்
அல்பசெட் பெருங்கோவில் அல்லது அல்பகேட் டி ஜோன் பெருங்கோவில் (ஆங்கிலம்: Cathedral of San Juan de Albacete; எசுப்பானியம்: Catedral de San Juan de Albacete) என்பது எசுப்பானியாவில் அமைந்துள்ள அல்பசெட் எனும் நகரத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இது 1982 ஆம் ஆண்டில் எசுப்பானியப் பாரம்பரியக் கலாச்சாரக் களமாகப் பிரகடனம் செய்துவைக்கப்பட்டது.
வரலாறு
அல்பகேட் டி சான் ஜோன் பெருங்கோவில் 1515இல் முடிசார் எடிபைஸ் எனும் இடத்தில் கட்டப்பட்டது. இந்த நேரத்தில், அல்பகேட் கார்ட்டகேனா மறைமாவட்டத்தின் கட்டுப்பாட்டுக்குள் இருந்தது.
வெளி இணைப்புக்கள்
பகுப்பு:எசுப்பானியப் பேராலயங்கள்
படைசார் பொறியியல்
thumb|சிட்டாடெல் கோட்டை படம், வடிவமைப்பு: வவுபான்,1668, அக்கால முன்னணிப் படைசார் பொறியாளர்.
படைசார் பொறியியல் (Military engineering)என்பது படைப்பணிகளின் வடிவமைப்பு, கட்டுமானக் கலை, அறிவியல், நடைமுறையும் படைசார்ந்த போக்குவரத்து, தொடர்புகளின் பேணுதலும் என வரையறுக்கப்படுகிறது. படைசார் பொறியாளர்கள் படைத்தந்திரங்களைச் சார்ந்த ஏரணவியலிலும் அதுசார் ஊர்தி இயக்கத்திலும் வல்லவர்களாகத் திகழவேண்டும். புத்தியல் படைசார் பொறியியல் குடிசார் பொறியியலில் இருந்து வேறுபட்டதாகும். படைசர் பொறியியல் 20 ஆம், 21 ஆம் நூற்றாண்டுகளில் எந்திர, மின் பொறியியல் புலங்களின் நுட்பங்களையும் உள்ளடக்கியதாகும்.
சில நாடுகளில் அமைதிக் காலத்தில் படைசார் பொறியாளர்களே படை சாராது வெள்ளப் பெருக்குக் கட்டுபாடு, ஆற்றுப் பயணப் போக்குவரத்து போன்ற ஆக்கப் பணிகளை மேற்கொள்கின்றனர். ஆனால், இவை படைசார் பொறியியலில் உள்ளடங்காது.
தோற்றங்கள்
பாலங்கள், கட்டிடங்கள் போன்ற பொதுமக்களுக்கான கட்டமைப்புகளை உருவாக்கும் தொழில்நுட்பப் புலமாக தோன்றிய குடிசார் பொறியியல் அகரமுதலியில் இடம்பிடித்தது. படைசாராத திட்டங்களையும் பழைய தொழில்நுட்பங்களையும் தனிபடுத்திக் காட்டவே இச்சொல் வழக்கில் வந்தது. படைச் சூழலில் பயன்பட்ட பொறியியல் சொல்லைப் பொதுவாக்கி, அதில் இருந்த பல புலங்கள் மேலும் பிரிய வழிவகுத்தது. முதலில் பொறியியல் என்பதே படைசார் பொறியியலை மட்டுமே குறித்தமை இப்போது வழக்கிறந்தது. அதன் இடத்தை இப்போது படைசார் பொறியியல் பிடித்துக்கொண்டது.
படைசார் பொறியியலின் பணிகள்
புத்தியல் படைசார் பொறியியலை மூன்று புலங்களாகப் பிரிக்கலாம்.அவை, போர்க்களப் பொறியியல், போர்த்தந்திர ஆதரவு, துணைநிலை ஆதரவு என்பனவாகும்.போர்க்களப் பொறியியல் போர்க்களத்தில் போரிடப் பயன்படும் பொறியியலாகும். போர்க்களப் பொறியாளர்கள் பள்லம் தோண்டல், தற்காலிக ஏந்துகளைக் கட்டல் போன்ற போர்க்களப் பணிகளில் ஈடுபட்டு முன்னணிப் படையின் முன்னேற்ற வேகத்தைக் கூட்டும் பொறுப்பு வாய்ந்தவர்கள் ஆவர். பொர்த்தந்திர ஆதரவு என்பது தொடர்பாலுக்கான ஆதரவாகும். இதில் விமானதளங்கள் கட்டல், துறைமுக ஏந்துகளை மேம்படுத்தலும் தரம் உயர்த்தலும் நெடுஞ்சாலைகள், தொடர்வண்டித்தடங்கல் ஆகியவற்றை உருவாக்கலும் மேம்படுத்தலும் அடங்கும். துணைநிலை ஆதரவில் உரிய நிலப்படங்களை வழங்கலும் தேவையற்ர போர்க்கருவிகள் அப்புறப்படுத்தலும் அடங்கும். படைசார் பொறியாளர்கள் விமானதளங்கள், துறைமுகங்கள், நெடுஞ்சாலைகள், தொடர்வண்டித்தடங்கள், மருத்துவ மனைகள் ஆகியவற்றைக் கட்டுவர். அமைதிக் காலத்தில் பொதுப்பணி திட்டங்களைக் கட்டி குடிசார் பொறியாளரின் பணிகளை மேற்கொள்வர். இக்காலத்தில் இவர்கள் போர்த்தந்திரத்திலும் போர் ஆயத்தப் பணிகளிலும் ஈடுபடுகின்றன.
வரலாறு
படைசார் பொறியியல் வல்லுனர்களை முதலில் பயன்படுத்திய உரோமர்களே. இவர்களது படையில் படைசார் பொறியாளர்கள் எனப்படும் தனியான படையணியே விளங்கியது. இப்படை அவர்களது சம காலத்தில் மிகவும் பெயர்பெற்றதாகும்.
பன்னாட்டு நிறுவனங்கள்
நாட்டோ படைசார் உயர்தகவு பொறியியல் மையம் (MilEng CoE) செருமனை, இங்கோல்சுதாதில் செருமனி படையின் படைசார் பொறியியல் பள்ளி. இது NATO CoE ஆகும் முன்பு, ஐரோப்பிய நாட்டோ பயிற்சிப் பொறியாளர் மையம் (ENTEC) எனப்ப்பட்டது. அப்போது இது மூனிச்சில் இருந்த்து. ENTEC ஆக இருந்தபோது, பங்கேற்கும் நாடுகளுக்கு படைசார் பொறியியல் பயிற்சிதரும் அமைப்பாக விளங்கியது. MilEng CoE ஆக மாறியதும், இது படைசார் பொறியியலின் நெறிமுறைகலை வகுக்கவும் நாட்டோ செந்தரப்பாட்டு ஒப்பந்தங்களை உருவாக்கவும் அதிகாரம் படைத்ததாகியது.
வெளி இணைப்புகள்
பகுப்பு:நிலப் போர்க்கலை பகுப்பு:படைசார் பொறியியல் பகுப்பு:பொறியியல் புலங்கள்
நிர்மல் மாவட்டம்
நிர்மல் மாவட்டம் (Nirmal district), இந்தியாவின்  தெலுங்கானா  மாநிலத்தின் 31 மாவட்டங்களில் ஒன்றாகும். தெலங்கானா மாநிலத்தின் வடக்குப் பகுதி மாவட்டமான ஆதிலாபாத் மாவட்டத்தின் நிர்மல் மற்றும் பைன்சா பகுதிகளைக் கொண்டு இம்மாவட்டம் அக்டோபர், 2016-இல் நிறுவப்பட்டது. இம்மாவட்டத்தின் நிர்வாகத் தலைமையிடம் நிர்மல் நகரம் ஆகும்.
மாவட்ட நிர்வாகம்
நிர்மல் மாவட்டம், நிர்மல் மற்றும் பைன்சா என இரண்டு வருவாய் கோட்டங்களைக் கொண்டது. இவ்விரண்டு வருவாய் கோட்டத்தில் 19 வருவாய் வட்டங்கள் உள்ளது. இம்மாவட்டத்தின் தற்போதைய மாவட்ட ஆட்சித் தலைவராக இளம்பாரதி உள்ளார்.
வெளி இணைப்புகள்
பகுப்பு:தெலங்காணா மாவட்டங்கள் பகுப்பு:நிர்மல் மாவட்டம்
லீன் பீல்
லீன் பீல் (Len Beel, பிறப்பு: ஆகத்து 23 1945), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1969 ல், இங்கிலாந்து ஏ-தர துடுப்பாட்ட உறுப்பினராக ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1945 பிறப்புகள் பகுப்பு:வாழும் நபர்கள் பகுப்பு:சாமர்செட் துடுப்பாட்டக்காரர்கள்
சுதியா நாடு
சுதியா நாடு அல்லது சுடியா நாடு (Sutiya Kingdom) (ஆட்சிக் காலம்: 1187-1673) என்பது தற்கால அசாம் மற்றும் அருணாசலப் பிரதேசம் என இரண்டு மாநிலத்தின் பகுதிகளைக் கொண்டது. சுவர்ணகிரியை தலைநகராகக் கொண்டு சுதியா நாட்டை நிறுவியவர் மன்னர் பீர்பால் ஆவார். பாலப் பேரரசின் வீழ்ச்சிக்குப் பின்னர் சடியா நகரை தலைநகராகக் கொண்டு சுதியா நாட்டை ஏறத்தாழ நானூறு ஆண்டுகள் ஆண்டவர்கள். சீனாவின் சிச்சுவான் மற்றும் திபெத் இனக்குழுவினரின் வழித்தோன்றல்களே சுதியா மக்கள் ஆவர்.
சுதியா நாட்டின் பரப்புகள்
தற்கால அசாம் மாநிலத்தின் லக்கீம்பூர் மாவட்டம், தேமாஜி மாவட்டம், தின்சுகியா மாவட்டம், ஜோர்ஹாட் மாவட்டம், திப்ருகர் மாவட்டம்,  சோனித்பூர் மாவட்டம் மற்றும் அருணாசலப் பிரதேசத்தின் கிழக்கு சியாங் மாவட்டம், கீழ் சுபன்சிரி மாவட்டம், கீழ் டிபாங் பள்ளத்தாக்கு மாவட்டம் மற்றும் லோகித் மாவட்டங்கள் சுதியா நாட்டின் பரப்புகளாக அமைந்திருந்தன.
சுதியா நாட்டின் விரிவாக்கம் (1224-1250)
சுதியா நாட்டின் பலமிக்க மன்னரான கௌரிநாராயணன் எனும் இரத்தின துவஜ பாலன் அசாமின் வடகிழக்குப் பகுதிகளை வென்று நாட்டை விரிவுபடுத்தினார்.
வீழ்ச்சி
சுதியா நாட்டின் இறுதி மன்னர் நித்தியபாலன் ஆட்சிக்காலத்தில் சுதியா நாடு கி பி 1524-இல் அகோம் பேரரசால் வீழ்ச்சி கண்டது.
மேற்கோள்கள்
பகுப்பு:இந்தியப் பேரரசுகள் பகுப்பு:முன்னாள் முடியாட்சிகள் பகுப்பு:முன்னாள் பேரரசுகள் பகுப்பு:அசாம் வரலாறு பகுப்பு:அருணாசலப் பிரதேச வரலாறு பகுப்பு:ஆசியாவின் முன்னாள் நாடுகள்
சிறீராம் பஞ்சு
சிறீராம் பஞ்சு, சென்னை உயர் நீதிமன்ற மூத்த வழக்கறிஞரும், சிக்கலான பல பெருநிறுவனங்களின் வழக்குகளை, நீதிமன்றத்திற்கு வெளியில் வைத்து சமரசம் செய்து தீர்த்து வைக்கும் ஆற்றல் படைத்தவர் ஆவார். மூத்த வழக்கறிஞரான இவர், நீதி மற்றும் சட்ட விஷயங்களுடன் மத்தியஸ்த பேச்சுவார்த்தையை அணுகுவதில் திறமையானவர் என பெயர் பெற்றவர். மத்தியஸ்தம் தொடர்பான 2 நூல்களை எழுதியுள்ளார். பல ஆண்டுளாக மத்தியஸ்தம் மூலம் வழக்குகளுக்கு தீர்வு காண்பதில் உச்ச நீதிமன்றத்துக்கு உதவி வருகிறார்.
ராம ஜென்ம பூமி சமரசக் குழு உறுப்பினராக
முன்னாள் உச்சநீதிமன்ற நீதியரசர் பக்கீர் முகமது இப்ராகிம் கலிபுல்லா தலைமையிலான சர்ச்சைக்குரிய ராம ஜென்ம பூமி (அயோத்தி) சமரசக் குழுவின் உறுப்பினர்களாக சிறீராம் பஞ்சு மற்றும் ஸ்ரீ ஸ்ரீ ரவிசங்கர்வை, இந்திய உச்சநீதிமன்றம் நியமித்துள்ளது. இந்த சமரசக்குழு இராம ஜென்ம பூமி பிணக்குகள் குறித்த பேச்சுவார்த்தைகள் இரகசியமாக அறைக்குள் வைத்து விசாரித்து, எட்டு வாரங்களுக்குள் அறிக்கையை உச்சநீதிமன்றத்திற்கு சமப்ப்பிக்க வேண்டும். இச்சமரசப் பேச்சு வார்த்தைகள் தொடர்பான செய்திகள் ஊடகங்கள் வெளியிட உச்சநீதிமன்றம் தடை செய்துள்ளது.
வெளி இணைப்புகள்
சமரசக் குழுக்கள் பகுப்பு:வழக்கறிஞர்கள்
உனக்குத் தெரியுமா நான் உன்னை நினைப்பது
உனக்குத் தெரியுமா நான் உன்னை நினைப்பது இசைத்தட்டில் வெளிவந்த முதலாவது ஈழத்து மெல்லிசைப்பாடல். 1968 இல் இயற்றப்பெற்ற இப்பாடல் இசைத்தட்டில் பதியப்பெற்று 1970 இல் இருந்து இலங்கை வானொலியில் ஒலித்தது.
வெளி இணைப்புகள்
பகுப்பு:ஈழத்து மெல்லிசைப் பாடல்கள் பகுப்பு:தமிழ்ப் பாடல்கள்
தியாகராசர் கல்லூரி, மதுரை
தியாகராசர் கல்லூரி (Thiagarajar College) என்பது தமிழ்நாட்டின் மதுரையில் உள்ள தன்னாட்சி தகுதிப் பெற்ற அரசு உதவிபெறும், கலை மற்றும் அறிவியல் கல்லூரி ஆகும். கருமுத்து தியாகராஜன் என்பவரால் 1949-ஆம் ஆண்டு இக்கல்லூரித் தொடங்கப்பட்டது. மதுரை நகரின் கிழக்கில் வண்டியூர் மாரியம்மன் தெப்பக்குளம் அருகில் அமைந்துள்ள இந்தக் கல்லூரி, மதுரை நகரின் பழமையான கல்லூரிகளில் ஒன்று.
வரலாறு
கருமுத்து தியாகராஜன் செட்டியார் என்பவரால் தியாகராஜர் கல்லூரி என்ற பெயரில் 1949-ஆம் ஆண்டு ஜூலை மாதம் ஏழாம் தேதி நிறுவப்பட்டு அதே ஆண்டில் அக்டோபர் மாதம் முதல் செயல்படத் தொடங்கியது. அப்போதைய மதராஸ் மாநில ஆளுநரான பாவ்நகர் மன்னர் கிருஷ்ண குமார்சிங்ஜியால் தொடங்கி வைக்கப்பட்டது. கல்லூரி தொடங்கிய சமயத்தில் மூன்று படிப்புகள் வழங்கப்பட்டன.
அமைவிடம்
தியாகராசர் கல்லூரி, 13 ஏக்கர் பரப்பளவில் மதுரை நகரின் கிழக்கில் இராமநாதபுரம் செல்லும் வழியில் வைகை ஆற்றுக்கும் வண்டியூர் மாரியம்மன் தெப்பக்குளத்திற்கும் இடையில் அமைந்துள்ளது.
துறைகள்
இந்தத் துறைகளின் கீழ் பல படிப்புகள் வழங்கப்படுகின்றன.
இளங்கலைப் படிப்புகள்
பி.காம்.
புகழ்பெற்ற முன்னாள் மாணவர்கள்
இக்கல்லூரியில் பயின்ற மாணவர்கள், அறிவியல், தொழில், சட்டம், இலக்கியம், நீதித்துறை, திரைப்படம், அரசியல் உள்ளிட்டப் பல துறைகளில் சாதனைகள் புரிந்துள்ளனர். அவர்களில் சிலர்:
வெளி இணைப்புகள்
பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள் பகுப்பு:மதுரை மாவட்டத்திலுள்ள தனியார் கலைக் கல்லூரிகள் பகுப்பு:மதுரை காமராசர் பல்கலைக்கழக இணைவுக்கல்லூரிகள்
துறவி நண்டு
துறவி நண்டு (Hermit crab) என்பது பத்துக்காலி வரிசையைச் சேர்ந்த மெல்லுடலி ஆகும். இதில் தோராயமாக மொத்தம் 1100 வகைகள் இருப்பதாக கணக்கிடப்பட்டுள்ளது. கூட்டினைச் சுமந்து கொண்டு இவை தனியாக வாழ்வதால் துறவி நண்டு எனும் பெயர் பெற்றதாய்க் கருதப்படுகிறது. இந் நண்டுகள் வளர வளர தங்கள் கூட்டினையும் மாற்றிக் கொள்ளும். சில வேளைகளில் பல நண்டுகள் ஒன்றாகக் குழுமியிருந்து ஒரு நண்டு கழற்றிய கூட்டை மற்றொரு சிறிய நண்டு எனும் முறையில் வரிசையாக மாற்றிக் கொள்ளும். இந்தக் கூட்டினைப் பெற இவற்றிடையே பெரும் சண்டை நடப்பதும் உண்டு. ஒற்றுமை இல்லாத கூட்டமாக இருந்தால் சில நேரங்களின் வெற்று சங்குகளின் கூடுகளுக்காக சண்டை நடந்து அதில் வெற்றி பெறும் நண்டு அந்த சங்கின் கூட்டை தன் சொந்த வீடாக ஆக்கிக் கொள்ளும்.
உடலமைப்பு
துறவி நண்டுகளின் உடலானது நீண்டு வளைந்த வயிற்றுப்பாகத்தையும் அதன் அடியில் கொக்கி போன்ற உடலமைப்பையும் உடையது. இந்தக் கொக்கியே சங்கின் கூடுகளை நன்றாக பற்றிக் கொள்ள பெரிதும் உதவுகிறது.இந்த நண்டுகள் நத்தைகள் விட்டுச் சென்ற சங்குக் கூடுகளைத் தங்கள் பாதுகாப்பிற்காகப் பயன்படுத்திக் கொள்கின்றன. நீண்டதும், வளைந்ததுமான வயிறானது சங்கின் ஓடான கூடுகளுக்குள் இருக்கும் வளைவுகளுக்குள் உருண்டு, திரண்டு இருக்கும். இவ்வகை நண்டுகள் 32 ஆண்டுகள் வரையும் உயிர்வாழ்வதாகவும் தெரிய வந்துள்ளது. நீண்ட கொம்புகளும் நீண்டு வளர்ந்த வயிறும் உடைய இந்த உயிரினத்தின் கண்களில் ஆயிரக்கணக்கான கண்கள் இருக்கும்.
வாழ்வியல்
கடலில் நீராடிக் கொண்டிருக்கும்போது கடற்கரையோரங்களில் இவ்வகை நண்டுகளைச் சாதாரணமாகப் பார்க்க முடியும். கடலுக்கு அடியில் கூட்டம், கூட்டமாக ஒன்று சேர்ந்தும் வாழும் இவை தங்களுக்குள் ஒரு குழுவையும் ஏற்படுத்திக் கொள்கின்றன. இக்குழுவில் பல்வேறு வயதிலும் உருவத்திலுமான நண்டுகளும் இடம் பெற்றிருப்பதால் இவை தங்களுக்குள் ஒரு வரிசையை ஏற்படுத்திக் கொண்டு ஒவ்வொன்றும் அதனது உடல் உருவத்திற்கேற்றவாறு சங்கின் கூடுகளை மாற்றிக் கொள்கின்றன. அதாவது சிறிய நண்டு ஓரளவு வளர்ந்த பிறகு தன் வளர்ச்சிக்கு தக்கவாறு பெரிய சங்கின் கூட்டிற்குள் போய் நுழைந்து கொள்ளும். நிரந்தரமாக ஒரே இடத்தில் வசிக்காமல் பிறப்பிலிருந்து இறப்பு வரை தன் வளர்ச்சிக்கேற்றவாறு, இறந்து வெறும் கூடுகளாக மட்டுமே இருக்கக் கூடிய சங்குகளின் ஓடுகளுக்குள் தன் உடலை நுழைத்துக்கொண்டு தலையை மட்டும் வெளியில் நீட்டியவாறு இருக்கும். எதிரிகள் வருவது தெரிந்தால் தலையை உள்ளிழுத்துக் கொள்ளும். தன் உருவத்துக்கேற்றவாறு சங்குகளின் ஓடுகள் அமையாதபோது எதிரிகளிடம் மாட்டிக் கொள்கின்றன. பொதுவாகத் துறவிகள் தங்கள் இருப்பிடங்களை அடிக்கடி மாற்றிக் கொண்டிருப்பதைப் போலவே இந்த நண்டும் அவை வாழும் வீட்டை(சங்கின் கூடுகளை) மாற்றிக் கொண்டே இருப்பதால் இதற்கு துறவி நண்டு என்றும் சந்நியாசி நண்டுகள் என்றும் அழைக்கிறார்கள்.
ஒன்றிய வாழ்வு
சில வேளைகளில் இத்துறவி நண்டுகள் கடற் சாமந்திகளுடன் ஒன்றிய வாழ்வை ஏற்படுத்திக் கொள்கின்றன. சில துறவி நண்டுகள் சின்னஞ்சிறு கடல் தாமரைகளை சங்கு ஓடுகளின் மேற்புறத்தில் ஒட்டி வைத்துக் கொள்ளும். எதிரிகள் இந்த நண்டுகளைப் பிடிக்க வரும்போது கடல் தாமரைகள் ஆடுவதைப் பார்த்து பயந்தோடிவிடும். சந்நியாசி நண்டுகள் சாப்பிட்டுவிட்ட போட்ட புழுக்கள், பூச்சிகளின் மிச்சத்தை கடல் தாமரைகள் சாப்பிட்டுக் கொள்கின்றன. நண்டின் மேற்புற ஓடுகளில் ஓட்டிக் கொண்டு அதற்கு பாதுகாப்பாகவும் கடல் தாமரைகள் இருக்கின்றன. இப்படியாக இரண்டும் ஒன்றுக்கொன்று உதவி செய்து கொண்டு கடலுக்குள் உயிர் வாழ்கின்றன. கடற் சாமந்திகள் துறவி நண்டின் எதிரிகளைப் பயமுறுத்துகின்றன. துறவி நண்டு உண்ணும் போது உணவுத் துண்டுகளைப் பெற்றுக் கொள்கின்றன.
வளர்ப்பு விலங்குகளாக
துறவி நண்டுகள் வளர்ப்பு விலங்குகளாயும் வளர்க்கப்படுகின்றன. கரிபியின் துறவி நண்டு, இக்குடேரியன் துறவி நண்டு, ஆஸ்திரேலியன் துறவி நண்டு போன்றவற்றை மேலைநாடுகளில் வீடுகளில் வைத்து பராமரித்தும் பாதுகாத்தும் வருகின்றனர்.பொதுவாக விற்பனையாளர்கள் இவற்றை ஒன்றுக்கு மேற்பட்ட எண்ணிக்கையில் வாங்கும்படி அறிவுறுத்துகின்றனர். ஏனெனில் இவை குழுக்களாக நல்ல முறையில் நடந்து கொள்கின்றன. சில சிற்றினங்கள் நன்கு கவனித்தால் 32 வருடங்கள் வரை கூட வாழக்கூடியவை.
உணவு
கடல் கழிப் படுக்கையில் படிந்து சேற்றை கால்களாலும், தடைகளாலும் வடிகட்டி அதில் தங்கும் உயிரிகளை உணவாக கொள்ளும். நுண்ணுயிர்களை இடுக்கியால் நசுக்கி தடையால் துருவி உண்ணும்.
இனப்பெருக்கம்
ஆண், விந்தணுவைப் பெண்வயிற்றில் சிந்தும். கருவுற்ற முட்டை பெண் வயிற்று இடப்பக்க கால்களில் ஒட்டிக்கொண்டு முதிர்ந்து வளரும். பிற நண்டுகள் போல் சுண்ணாம்பு பொருள் இல்லை. கைட்டின் பொருள் இருப்பதால் வயிற்றுப் பகுதி மென்மையாகும். தன்னை காப்பதற்கு சங்கின் ஓட்டுக்குள் புகுந்து வாழ்கிறது. ஒட்டுக்குள்ளளே புகுண்டமுடங்கிருப்பதால் துறவி நண்டு என்றும் பெயர்.
வெளியிணைப்புகள்
பகுப்பு:கடல்வாழ் உயிரினங்கள் பகுப்பு:மெல்லுடலிகள்
சேந்தன்
சேந்தன் என்னும் பெயர் கொண்ட பெருமக்கள் பலர் வாழ்ந்துவந்தனர்.
சேந்தன் என்னும் சொல் 'சேயோன்' என்னும் முருகனைக் குறிக்கும்.
அவர்களைப் பற்றிய செய்திகளைத் தரும் நிரலடைவை இங்குக் காணலாம்.
கரடிபுத்தூர் ஊராட்சி
கரடிபுத்தூர் ஊராட்சி (Karadipudur Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1650 ஆகும். இவர்களில் பெண்கள் 797 பேரும் ஆண்கள் 853 பேரும் உள்ளனர்.
வைணவ குழூஉக்குறி
வைணவ குழூஉக்குறி, அல்லது வைணவ பரிபாசை என்பது வைணவத் தமிழர்களுக்கிடையே வழங்கி வரும் தமிழ் வழக்கு. சில உதாரணங்கள் கீழே தரப்பட்டுள்ளன:
கரடிபுத்தூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
வைணவ குழூஉக்குறி
பகுப்பு:வைணவத் தமிழ் இலக்கியம் பகுப்பு:தமிழின் வட்டார வழக்குகள்
கரடிபுத்தூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஓணம்பாக்கம்
ஓணம்பாக்கம், காஞ்சிபுரம் மாவட்டம், மதுராந்தகம் வட்டத்தில், மதுராந்தகம் ஊராட்சி ஒன்றியத்தில் உள்ள ஓணம்பாக்கம் ஊராட்சியில் அமைந்திருக்கும் ஒரு கிராமம். 2011 வருட கணக்கெடுப்பின்படி, இங்கு 4000 மக்கள் வசிக்கின்றனர்.
சிறப்புகள்
ஓணம்பாக்கம், வரலாற்றுச் சிறப்புகளை உடைய ஊர். 1200 ஆண்டுகளுக்கு முற்பட்ட வரலாறை உடையது. ஊருக்கு கிழக்கே குறத்திமலை, கூசாமலை, பட்டிமலை, வெண்மணிமலை என நான்கு மலைக்குன்றுகள் காணப்படுகின்றன. இவற்றில் குறத்திமலையும், கூசமலையும் சமண முனிவர்களால் ஆயிரம் வருடங்களுக்கு முன்னரே பயன்படுத்தப்பட்டுள்ளன. தற்போது மலைகளைக் குடைந்து கற்கள் எடுக்கும் தொழில்களால், இம்மலைகளில் உள்ள சமணச் சின்னங்கள் சேதமாக அதிக வாய்ப்பு இருப்பதாக இவ்வூர் மக்கள் கருதுகின்றனர்.
ஓணம்பாக்கம் கிராமத்தில் மாரியம்மன் கோயில் உள்ளது.
அமைவிடம்
ஓணம்பாக்கம் செய்யூருக்கு கிழக்கே 6 கி மீ தொலைவில், செய்யூர்-மேல்மருவத்தூர் சாலையில் அமைந்திருக்கிறது. மதுராந்தகத்தில் இருந்து தென்கிழக்காக 18 கி மீ தொலைவில் அமைந்திருக்கிறது.
குறத்திமலை
சற்று தள்ளி உள்ள பாறையில் ஆதிநாதர் புடைப்பு சிற்பமும், மகாவீரர் புடைப்பு சிற்பமும் காணப்படுகின்றன. மலைக்கு கிழக்கே, ஐந்து சமண கற்படுக்கைகள், வடக்கு நோக்கி காணப்படுகின்றன. மலை உச்சியில் உள்ள ஒரு பாறையில், கிழக்கு நோக்கி ஐந்து சமண கற்படுக்கைகள் காணப்படுகின்றன. மழை நீர் உட்புகாமல் இருக்க, படுக்கை இருக்கும் பாறையின் மேல் உள்ள பாறையில் விளிம்பு வெட்டப்பட்டுள்ளது. வறண்ட நிலையில் ஒரு சுனையும் காணப்படுகிறது.
கூசாமலை
கூசாமலை, குறத்திமலைக்கு மேற்கில் அமைந்திருக்கிறது. இங்கு "பந்தக்கல்" என்னும் இடத்தில், மேற்கு நோக்கி ஐந்து சமணப்படுக்கைகள் காணப்படுகின்றன. இவ்விடத்திற்கு அருகில் இரண்டு சுனைகள் காணப்படுகின்றன. இவற்றில் ஒன்று வறண்டு விட்டது. இம்மலையின் தெற்குப் பகுதியில் குறுகலான குகை ஒன்று காணப்படுகிறது. இக்குகையின் நுழைவாயிலில், கங்கை அம்மன் என்று ஊர் மக்களால் வணங்கப்படும் தெய்வம் அமைந்திருக்கிறது. இவ்விடத்திற்கு சற்று மேலே ஒரு வறண்ட சுனை உள்ளது.
கல்வட்டங்கள்
ஓணம்பாக்கத்திற்கு வடகிழக்கே அமைந்துள்ள நாகமலைக்கு அருகில் கல்வட்டங்கள் காணப்படுகிறது. இதன் மூலம் ஓணம்பாக்கத்தின் வரலாறு ஆயிரத்திற்கு மேற்பட்ட ஆண்டுகள் பின்னோக்கி செல்கிறது.
வெளி இணைப்புகள்
பகுப்பு:காஞ்சிபுரம் மாவட்டத்தில் உள்ள கிராமங்கள் பகுப்பு:தமிழக தொல்லியற்களங்கள் பகுப்பு:சமணக் கோயில்கள் பகுப்பு:தமிழ்நாட்டு சமணக் கோயில்கள்
துருவா அணு உலை
துருவா என்பது மும்பையில், ட்றோம்பே என அறியப்படும் இடத்திலுள்ள பாபா அணு ஆராய்ச்சி மையத்தில் செயல்படும் ஒரு அணு உலையைக் குறிப்பதாகும். இந்தியாவில் தற்போதுள்ள ஆராய்ச்சி மையங்களில் அமைந்த மிகப்பெரிய அணு உலை இதுவே. இந்த உலை இந்தியாவின் ஆக்கபூர்வமான செயல்பாடுகளுக்கு அணு ஆயுதங்கள் தயாரிக்கும் திட்டத்தின் கீழ் புளுத்தோனியம் கலந்த எரிந்த அணு எரிபொருளை சேகரித்து திட்டத்திற்கு அவ்வப்போது வழங்குகிறது. இதைக் கட்டுவதற்கு பத்து வருடங்கள் ஆயின, பின்பு 1985 ஆம் ஆண்டில் தான் இந்த அணு ஆராய்ச்சி உலையை செயல்படுத்த முடிந்தது. அப்படி இருந்தும், சில தொழில் நுட்பம் சார்ந்த இடர்பாடுகளால், முழு வீச்சில் இந்த உலையை 1988 ஆம் ஆண்டில் தான் செயல்படுத்த இயன்றது.
சைரஸ் அணு உலையைப் போலவே இது இருந்தாலும், இது அதை விடப் பெரியதாக, இதை இந்திய வல்லுனர்கள் உருவாக்கினார்கள். இந்த உலையில் யுரேனியம் எரிபொருளாகப் பயன்படுகிறது. துத்தேரியம் வகை கனநீர் கட்டுப்படுத்தியாக அல்லது தணிப்பியாகப்  பயன்படுகிறது. இந்த உலை 100 மெகா வாட் திறன் கொண்டதாகும். ஆண்டொன்றிற்கு 16 முதல் 28 கிலோ அளவிற்கு எரிந்த புளுத்தோனியம் அணு எரிபொருளை வழங்கி வருகிறது.
இருபத்தி ஐந்து ஆண்டுகள் நிறைவு
துருவா அணு உலை தொடங்கிய பிறகு இருபத்தி ஐந்து ஆண்டுகள் (1985 -2010) நிறைவடைந்ததை அண்மையில் கொண்டாடினார்கள். இந்தியா-அமெரிக்க நாடுகளிடையே குடிமுறைசார் ஒப்பந்தங்கள் கையெழுத்தான பிறகு, ஒப்பந்தத்தில் கூறியபடி சைரஸ் அணு உலையையும் துருவா அணு உலையும் டிசம்பர் 2010 முடியும்பொழுது செயல்படுத்தாமல் நிறுத்தி வைத்து விடுவார்கள். அதை வைத்துக்கொண்டு இதர ஆராய்ச்சிகளுக்குப் பயன்படுத்துவார்கள். கல்லூரி மாணவர்களும் இந்த உலையை நேரில் பார்த்து பல விடயங்களைக் கற்றுக்கொள்ள ஏற்பாடு செய்யப்படும்.
பிரபலங்கள் கிரிக்கெட் கழகம்
பிரபலங்கள் கிரிக்கெட் கழகம் (CCL) இந்தியாவில் உள்ள 8 முக்கிய திரைப்படத்துறைகளில் இருந்து திரைப்பட நடிகர்கள் கொண்ட எட்டு அணிகள் போட்டியிடும் கிரிக்கெட் விளையாட்டு ஆகும். இந்த கழகம் 2011ம் ஆண்டு ஆரம்பிக்கப்பட்டது.
அமைத்தல்
விஷ்ணு வர்தன் இந்துரியால் 2011ம் ஆண்டு 4 அணிகளை கொண்டு அமைக்கப்பட்டது. இரண்டாவது சீசனில் இரண்டு கூடுதல் அணிகள் சேர்க்கப்பட்டன.
முதல் சீசன்
2011ம் ஆண்டு 4 அணிகள் போட்டியிட்டன (சென்னை ரைனோஸ், கர்நாடக புல்டோசர், தெலுங்கு வாரியர்ஸ் மற்றும் மும்பை ஹீரோஸ்) இறுதி சுற்றில் சென்னை ரைனோஸ் கர்நாடகா புல்டோசரை தோற்கடித்து CCL சாம்பியனை வென்றது.
இரண்டாவது சீசன்
இரண்டாவது சீசன் 2012 ஆம் ஆண்டு 13 ஆம் திகதி ஜனவரி முதல் 13 ஆம் திகதி பிப்ரவரி வரை நடத்தப்பட்டது. இந்த விளயாட்டு அமைப்பில் இரண்டு கூடுதல் அணிகள் (கேரள ஸ்ட்ரைக்கர் மற்றும் பெங்காள் டைகர்ஸ்) சேர்க்கப்பட்டது. இந்தி திரைப்பட குழு "மும்பை ஹீரோஸ்" க்கு தலைவராக ஷார்ஜா தேர்வு செய்யப்பட்டார். இரண்டாவது விளயாட்டு அமைப்பில் சென்னை ரைனோஸ் இரண்டாவது முறையாக கர்நாடகா புல்டோசரை தோற்கடித்து சாம்பியன்ஸ் வெற்றி பெற்றது. இது சென்னை ரைனோஸ்க்கு 2வது வெற்றி ஆகும்.
செயல்திறன்
அறிக்கை:
CCL 2011
2011ம் ஆண்டு CCL விளையாட்டில் தலைவராக நடிகர் சூர்யா மற்றும் துணை தலைவர் நடிகர் அப்பாஸ் ஆகும். CCL 2011 இறுதி சுற்றில் சென்னை ரைனோஸ் மற்றும் கர்நாடகா புல்டோசர் மோதிக்கொண்டு அதில் சென்னை ரைனோஸ் கர்நாடகா புல்டோசரை தோற்கடித்து CCL சாம்பியனை வென்றது.
சி.சி.எல் 2011 சென்னை ரைனோஸ் அணி குழுவினர்கள் பட்டியல்
CCL 2012
2012ம் ஆண்டு CCL விளையாட்டில் தலைவராக நடிகர் விஷால் மற்றும் துணை தலைவர் நடிகர் விக்ராந்த் ஆகும். CCL 2012 இறுதி சுற்றில் சென்னை ரைனோஸ் மற்றும் கர்நாடகா புல்டோசர் மோதிக்கொண்டு அதில் சென்னை ரைனோஸ் 2வது முறையாகவும் கர்நாடகா புல்டோசரை தோற்கடித்து CCL சாம்பியனை 2வது முறையாக வென்றது.
சி.சி.எல் 2012 சென்னை ரைனோஸ் அணி குழுவினர்கள் பட்டியல்
CCL 2013
2013ம் ஆண்டு CCL விளையாட்டில் தலைவராக நடிகர் விஷால் மற்றும் துணை தலைவர் நடிகர் விக்ராந்த் ஆகும். CCL 2013ம் ஆண்டு 8 அணிகளை 2 குழுக்களாக பிரிக்கப்பட்டு குழு A சென்னை ரைனோஸ், தெலுங்கு வாரியர்ஸ், கேரளா ஸ்ட்ரைக்கர் மற்றும் மராத்தி வீர் குழு B கர்நாடக புல்டோசர், மும்பை ஹீரோஸ்,பெங்காள் டைகர்ஸ் மற்றும் போஜ்புரி டப்பைங்க்ஸ் ஆகும்.
CCL 2014
2014ம் ஆண்டு CCL விளையாட்டில் தலைவராக நடிகர் விஷால் மற்றும் துணை தலைவர் நடிகர் விக்ராந்த் ஆகும்.
CCL 2014ம் ஆண்டு சென்னை அணி தூதுவராக நடிகை திரிஷா மற்றும் அணி விளம்ம்பர தூதுவராக நடிகை சஞ்சிதா ஆகும். 2014ம் ஆண்டு CCL சச்சின டெண்டுல்கர் அறிமுகம் செய்து வைத்தார்.
வெளி இணைப்புகள்
பகுப்பு:துடுப்பாட்டப் போட்டித் தொடர்கள்
அசோக சுந்தரி
அசோக சுந்தரி என்பாள், பத்மபுராணத்தில் சிவபெருமான் பார்வதி தம்பதியரின் மகளாக வருணிக்கப்படுகின்றாள். இவள் நகுசன் என்பவரை மணந்ததாகவும், "யயாதி" என்பானின் தாய் என்றும் அப்புராணத்தில் மேலும் சொல்லப்பட்டுள்ளார்.
பெயர்
தனக்கோர் பெண் குழந்தை இல்லையே என்ற உமையவளின் சோகத்தை நீக்கிய அழகி (சுந்தரி) என்பதால் அவளுக்கு "அசோக சுந்தரி" என்ற பெயர் உருவானது.
தொன்மக் கதை
அசுரர்களை அழிக்க சிவபெருமானும் பார்வதி மைந்தர்களும் கைலாயம் விட்டு அகன்ற பின்னர் உமையவளின் தனிமை மற்றும் சோகத்தை நீக்கிய அழகி (சுந்தரி) என்பதால் அவளுக்கு "அசோக சுந்தரி" என்ற பெயர் உருவானது குழந்தை பெற்று எடு‌க்க முடியாத படி பார்வதி தேவி க்கு சாபம் இருந்ததால், கற்பக மரம் கோரியதைத் தரக்கூடியது என அறிந்து, பார்வதி அதை வேண்டி அசோகசுந்தரியைப் பெற்றதாகவும், அவள் சந்திர வம்சத்து நகுசனை மணப்பாளென்று அன்னை ஆசியளித்தாளென்றும் சொல்லப்படுகிறது. பின் குந்தன் எனும் அசுரன் அவளைக் கவர முயன்றதாகவும், அவ்வசுரனை நகுசன் அழிப்பானெனச் சபித்து, அசோக சுந்தரி மீண்டு வந்ததாகவும், பின் அவ்வாறே நகுசன் அவனை அழித்ததாகவும் அக்கதை, பத்ம புராணத்தில் தொடர்கின்றது. இந்த நகுசனே சிறிதுகாலம் இந்திரப் பதவியில் அமர்ந்திருந்தான்.சிவபெருமானே அவளை நகுச மன்னனுக்கு மணமுடித்து தந்தார்.
சிவன் மகள்
அசோக சுந்தரியை அன்றி, தென்னக நம்பிக்கைகள், காளிதேவியை சிவன் மகளாகச் சொல்கின்றன. அப்பர் சுவாமிகளும் (பொ.பி. 7ஆம் நூற்றாண்டு), நம்பியாண்டார் நம்பிகளும் (பொ.பி. 11ஆம் நூற்றாண்டு) பாடிய பாடல்கள் 11ஆம் நூற்றாண்டு வரை கூட, காளி தேவி, சிவன்மகளாகவே கருதப்பட்டிருக்கின்றாள் என்பதற்குச் சான்றாகின்றன. கேரளத்தில் இன்றும் காளியை சிவபுத்திரியாகக் காணும் மரபு தொடர்கின்றது.
ஆதாரங்களும் மேற்கோள்களும்
பகுப்பு:சைவ சமயம் பகுப்பு:இந்து பெண் தெய்வங்கள்
மகாநதி (திரைப்படம்)
மகாநதி (Mahanadhi) 1994 ஆம் ஆண்டு வெளிவந்த தமிழ்த் திரைப்படமாகும். சந்தானபாரதி இயக்கத்தில் வெளிவந்த இத்திரைப்படத்தில் கமல்ஹாசன், சுகன்யா மற்றும் பலர் நடித்துள்ளனர்.
கதை
கும்பகோணம் அருகே உள்ள கிராமத்தில் கிருஷ்ணசாமி தனது மாமியார் சரஸ்வதி அம்மாள், மகள் காவேரி மற்றும் மகன் பரணியுடன் வசித்து வருகிறார். மெட்ராஸைச் சேர்ந்த கான் கலைஞர் தனுஷ், கிருஷ்ணரின் செழிப்புக்காக ஆசைப்பட்டு அவரை தனது சிட் ஃபண்ட் தொழிலில் சேரும்படி கேட்கிறார். கிருஷ்ணா ஆரம்பத்தில் தயக்கம் காட்டினார்;  இருப்பினும், வெளிநாட்டிலிருந்து ஒரு பணக்கார நண்பர் அவரது வீட்டிற்குச் சென்றபோது, ​​அவரும் அவர்களைப் போல் பணக்காரராக இருக்க விரும்புகிறார். எனவே அவர் தனுஷின் திட்டத்தை ஏற்கிறார் மற்றும் தனுஷின் தந்திரங்களை அறியாமல் மெட்ராஸுக்கு வருகிறார். தனுஷ் சிட் ஃபண்ட் பணத்தை மோசடி செய்யும் போது, ​​கிருஷ்ணன் சம்பந்தப்பட்டு, தவறாக தண்டனை பெற்றார்.
கிருஷ்ணன் தனது வருங்கால மாமனார் பஞ்சபகேசனும் கூட அதே காரணத்திற்காக சிறையில் இருப்பதைக் கண்டார், அவருடைய மகள் யமுனா, நர்ஸ். ஜெயிலர் கொடூரமாக இருந்தால் கோபப்பட வேண்டாம் என்று கிருஷ்ணனுக்கு அவர் அறிவுறுத்துகிறார், ஏனெனில் அவர் சிறையில் அடிபணிந்தால் விரைவில் விடுவிக்கப்படலாம். கிருஷ்ணன் சிறையில் இருந்த காலத்தில், யமுனா தனது குடும்பத்தை கவனித்துக்கொள்கிறார். தவிர்க்க முடியாத சூழ்நிலைகளால், அவரது மாமியார் இறந்துவிடுகிறார், மற்றும் அவரது குழந்தைகள் காணாமல் போகிறார்கள். கிருஷ்ணர் தேவையற்ற கஷ்டங்களை அனுபவித்து சிறையிலிருந்து வெளியே வந்த பிறகு இதை கற்றுக்கொள்கிறார்.
கிருஷ்ணா தெருவில் கலைஞர்களுடன் தனது மகனைக் கண்டுபிடித்து அவரைத் திரும்பப் பெறுகிறார். அவர் பின்னர் தனது மகள் கல்கத்தாவில், சோனகாச்சி என்ற சிவப்பு விளக்கு பகுதியில் இருப்பதை அறிந்து கொண்டார். கிருஷ்ணன் கைது செய்யப்பட்டபோது, ​​காவேரி பருவமடைந்துவிட்டாள், மூன்று மாதங்களுக்குப் பிறகு, சரஸ்வதி நோய்வாய்ப்பட்டாள். காவேரியும் பரணியும் நிதி உதவி கேட்டு தனுஷிடம் செல்கிறார்கள். தனுஷ் அவர்களை தனது மேலதிகாரியிடம் அழைத்துச் செல்கிறார், இதனால் கன்னி காவேரி அவருடன் பணம் பெற தூங்க முடியும். சரஸ்வதியின் சிகிச்சைக்காக முதலாளி தனுஷுக்கு பணம் வழங்கினாலும், பரணியை தனது நாயுடன் துரத்திவிட்டு பணத்தை தனக்காக வைத்துக் கொள்கிறார். காவேரி முதலாளியால் பாலியல் பலாத்காரம் செய்யப்பட்டு குழந்தை கடத்தப்பட்டு, சோனகாச்சியில் முடிகிறது.
கல்கத்தாவில் இருந்து திரும்பிய பிறகு, கிருஷ்ணா யமுனாவுடன் ஒரு புதிய வாழ்க்கையைத் தொடங்க விரும்புகிறார், ஆனால் போலீசில் உள்ள அவரது நண்பர் முத்துசாமி அவரிடம், கொலை வழக்குத் திட்டமிட்டு கிருஷ்ணனை மேலும் சிறையில் அடைக்க தனுஷ் திட்டமிட்டுள்ளார், அடுத்த நாள் அவர் கைது செய்யப்படுவார். மேலும், கிருஷ்ணன் தனது மகள் தூக்கத்தில் தன்னை பாலியல் பலாத்காரம் செய்யாமல் துடிப்பதை கேட்டான். அவர் தனது குழந்தைகளின் நிலை காரணமாக மனம் உடைந்தார், எனவே அவர் தனுஷுக்கு எதிரான அனைத்து பாவங்களையும் துக்கத்தையும் கட்டுப்படுத்த முடிவு செய்து பழிவாங்க செல்கிறார்.
தனுஷ் ஒரு பெரிய ஏமாற்று விளையாட்டின் அடிமை என்று கிருஷ்ணாவுக்கு தெரிய வருகிறது. அவர் தனுஷை மட்டுமல்ல, இந்த விளையாட்டின் பின்னணியில் இருந்த முக்கிய நபரான வெங்கடாசலத்தையும் கொன்றார்;  அவரது இடது கை செலவில். கிருஷ்ணாவுக்கு 14 ஆண்டுகள் ஆயுள் தண்டனை விதிக்கப்பட்டு, திருப்தியான மனிதர் வெளியே வந்து, தனது மகள் முத்துசாமியின் மகனுக்கு திருமணமாகி குழந்தை பெற்றுக்கொள்வதையும், அவரது மகன் வளர்ந்த மனிதராக இருப்பதையும் பார்க்கிறார். முழு குடும்பமும் தங்கள் சொந்த கிராமத்திற்கு திரும்புகிறது.
தேசிய அறிவியல் கழகம், இந்தியா
வெளியீடுகள்
தேசிய அறிவியல் கழகத்தின் செயல்முறைகள், என்பது இந்த நிறுவனத்தின் சக மதிப்பாய்வு செய்யப்பட்ட அறிவியல் ஆய்விதழாகும். 1930லிருந்து வெளிவரும் இந்த ஆய்விதழ் 1942 முதல் இரண்டு பகுதிகளாக வெளிவருகிறது.
மகாநதி (திரைப்படம்)
பாடல்கள்
1. அன்பான தாயாய்- எஸ் பி பாலசுப்ரமணியம்
2. எங்கியோ திக்குதேசா-கமல் ஹாசன்
தேசிய அறிவியல் கழகம், இந்தியா
வெளியீடுகள்
தேசிய அறிவியல் கழக கடிதங்கள் என்பதும் கழக வெளியீடாக உள்ளது.
வெளி இணைப்புகள்
பகுப்பு:இந்திய ஆய்வுக் கழகங்கள்
மகாநதி (திரைப்படம்)
பாடல்கள்
3. பொங்கலோ பொங்கல்- கே எஸ் சித்ரா
4.பெயகலா பூதமா-கமல் ஹாசன், சண்முகசுந்தரி
5. ஸ்ரீ ரங்கா ரங்கநாதனின்- எஸ்.பி.பாலசுப்ரமணியம், மகாநதி ஷோபனா, உமா ரமணன்
6. சொல்லதா ராகங்கள்- எஸ்.பி.பாலசுப்ரமணியம், எஸ்.ஜானகி
7. தன்மானம் உள்ள நெஞ்சம் -கமல்  ஹாசன்
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:இந்திய நாடகத் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:சுகன்யா நடித்த திரைப்படங்கள் பகுப்பு:பூர்ணம் விஸ்வநாதன் நடித்த திரைப்படங்கள் பகுப்பு:ராஜேஷ் நடித்த திரைப்படங்கள்
வைரவநத்தம் ஊராட்சி
வைரவநத்தம் ஊராட்சி (Vairavanatham Gram Panchayat), தமிழ்நாட்டின் மதுரை மாவட்டத்தில் உள்ள மதுரை மேற்கு ஊராட்சி ஒன்றியத்தில் அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1499 ஆகும். இவர்களில் பெண்கள் 720 பேரும் ஆண்கள் 779 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேசிய பஞ்சாயத்து ராஜ் தினம்
தேசிய பஞ்சாயத்து ராஜ் நாள் (National Panchayati Raj Day) என்பது ஆண்டுதோறும் ஏப்ரல் 24 ஆம் நாளன்று இந்தியாவில் கொண்டாடப்படும் ஒரு தேசிய நாளாகும். இக்கொண்டாட்டத்தை பஞ்சாயத்து இராச்சிய அமைச்சு முன்னெடுத்து வருகிறது.
மேற்கோள்கள்
பகுப்பு:இந்தியாவின் சிறப்பு நாட்கள் பகுப்பு:ஏப்ரல் சிறப்பு நாட்கள்
ரஞ்சிதா
இரஞ்சிதா ஓர் இந்திய திரைப்பட நடிகை. பல தென்னிந்தியத் திரைப்படங்களில் நடித்துள்ளார். தமது திரையுலக நுழைவை 1992ஆம் ஆண்டு புகழ்பெற்ற இயக்குனர் பாரதிராஜா இயக்கிய தமிழ்ப் படமான நாடோடித் தென்றல் மூலம் துவக்கினார். ஜெய்ஹிந்த்,கர்ணா படங்களில் அர்ஜூன்,தோழர் பாண்டியன்,அமைதிப்படையில் சத்தியராஜ், தமிழச்சியில் நெப்போலியன்,மக்களாட்சியில் மம்முட்டி,பெரிய மருதுவில் விஜயகாந்த்,சின்ன வாத்தியாரில் பிரபு எனப் பல முன்னணி நடிகர்களுடன்  நடித்துள்ளார்.
தவிர மலையாள, தெலுங்கு திரைப்படங்களிலும் நடித்துள்ளார்.
வெளியிணைப்புகள்
பகுப்பு:தமிழ்த் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:1975 பிறப்புகள் பகுப்பு:மலையாளத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள்
உத்திராகண்ட வரலாறு
உத்தராகண்டம் என்பது இந்தியாவின் உத்தரப்பிரதேச மாநிலத்தின் மலை மாவட்டங்களில் இருந்து புதியதாக உருவாக்கப்பட்ட மாநிலத்தின் புதிய மற்றும் பாரம்பரியப் பெயராகும். உத்தராகண்ட் என்ற பெயர்  சமஸ்கிருத மொழியில் வடக்கு நிலம் அல்லது வடக்குப் பகுதி என பொருள் தருவதாகும், உத்தராகண்ட் என்ற பெயரை துவக்கக்காலத்தில் கேதர்கண்ட் மற்றும் மனஸ்கண்ட் ஆகியவற்றின் ஒருங்கிணைந்த நிலப்பரப்பை குறிப்பிட  இந்து வேதங்களில் பயன்படுத்தப்பட்டுள்ளது.
இந்திய இமயமலைப் பகுதியில் உள்ள உத்தராகண்டமானது பழங்கால இந்திய புராணங்களில் சிறப்பான இடத்தைப் பெற்றுள்ளது. அதன் சிகரங்கள் மற்றும் பள்ளத்தாக்குகள் கங்கை ஆற்றின் ஆதாரமாக விளங்குகிறது. இங்கு பல இந்து யாத்திரைத் தலங்கள் உள்ளதால் பழங்காலத்திலிருந்து, இது "கடவுள்களின் தேசம்" (தேவ்பூமி) என அழைக்கப்படுகிறது. இப்பகுதியை பௌரவர், குசான், குலிந்தர், குப்தர், கடியூரிகள், பாலா, சேண்ட்டுகள், பரமரா அல்லது பன்வா, பிரித்தானியர் ஆகியோர் ஆட்சிபுரிந்துள்ளனர்.
ஆரம்பகால வரலாறு
இந்த பிராந்தியத்தில் முதலில் முண்டா மொழி குடும்பத்தைச் சேர்ந்த ஒரு மொழி பேசும் கோல் மக்கள் குடியேறி வாழ்ந்து வந்தனர். பின்பு கோல் மக்களுடன் வேத காலத்தில் வடக்கில் இருந்து வந்த இந்தோ-ஆரிய (காஸ்) பழங்குடியினர் இணைந்தனர். அந்த நேரத்தில், இன்றைய உத்தராகண்ட்டானது ரிஷிகள் மற்றும் சாதுக்களுக்கு ஏற்ற இடமாக இருந்தது. இங்கிருந்துதான் மகாபாரதத்தை வியாசர் எழுதினார் என்று நம்பப்படுகிறது, மேலும் இப்பகுதியில் பாண்டவர்கள் பயணித்து தங்கி இருந்தார்கள் என நம்பப்படுகிறது. இப்பகுதியானதியை முதலில் ஆண்ட மரபுகள் கார்வால், குமாவுன் ஆகியவை ஆகும். கி.மு. 2 ஆண்டாம் நூற்றாண்டில் குலிந்த மரபினர் ஆண்டனர். இவர்கள் பழங்கால சைவ சமயத்தை ஆதரித்தனர். அவர்கள் மேற்கு திபெத்துடன் உப்பு வணிகம் செய்தனர். இப்பகுதியில் அசோகரின் காலத்தில் பௌத்தம் நுழைந்தது. கோல் மக்களால் சாமனிசம் பின்பற்றப்பட்டு வந்தது. இருப்பினும் சங்கராச்சாரியாரின் பணிகள் மற்றும் சமவெளிகளில் இருந்து குடியேறியவர்களின் வருகை காரணமாக கார்வால் மற்றும் குமாவோன் ஆகியன பிராமணிய ஆட்சிக்கு திரும்பின. நான்காம் நூற்றாண்டில், குய்ந்தா நாகா வம்ச ஆட்சிக்கு வழிவகுத்தார். இங்கு குடியேறிய பிற மக்களான கிராதகர்கள் என அறியப்படும் திபெத்-பர்மிய குழு மக்கள் இப்பிரதேசத்தின் வடக்கு மலைப்பகுதிகளில் குடியேறியிருப்பதாக அறியப்படுகிறது, இவர்களின் சந்ததிகளாக தற்கால பூட்டியா, ராஜி, புஷ்சா, தாரு ஆகிய மக்கள் என நம்பப்படுகிறது.
thumb|250x250px|1903-இல் உத்தராகண்டம் [[ஐக்கிய ஆக்ரா மற்றும் அயோத்தி மாகாணம்|ஐக்கிய ஆக்ரா மற்றும் அயோத்தி மாகாணத்தின் ஒரு பகுதியாக இருந்தது]] இடைக்காலத்தில், இப்பிராந்தியமானது மேற்கில் கார்வால் ராஜ்யத்தாலும், கிழக்கில் குமாவோன் ராஜ்யத்திலும் ஒருங்கிணைக்கப்பட்டது. 13-ஆம் நூற்றாண்டில், குமாவோன் இராச்சியமானது சமவெளியில் தோன்றிய சந்த் மன்னர்களால் வெற்றி கொள்ளப்பட்டது. இந்தக் காலகட்டத்தில் புதிய ஓவிய பாணியானது (பஹாரி பள்ளி ஓவியம்) வளர்ச்சியுற்றது. சமவெளிகளில் இருந்து பிராமணர் மற்றும் ராஜபுத்திரர்கள் பெருமளவில் குடியேற்றியதால், தற்கால கார்வால் பகுதியானது பர்மார் / பன்வார் ராஜக்களின் ஆட்சியின் கீழ் வந்தது. 1791 ஆம் ஆண்டில், நேபாளத்தின் கூர்கா பேரரசு, குமாவோன் இராச்சியத்தை வெற்றிகொண்டது, 1803 ஆம் ஆண்டில், கர்வால் ராஜ்யமும் கூர்காக்களிடம்  விழுந்தது. 1816 ஆம் ஆண்டு ஆங்கிலேய-நேபாள போர் முடிவுக்கு வந்தவுடன், கர்வால் ராஜ்யத்தின் ஒரு பகுதியானது டெஹ்ரியில் மறுபடியும் நிறுவப்பட்டது, ஒப்பந்தத்தின் காரணமாக பிரித்தானியரின் வசம் கர்வால் மற்றும் குமாவோன் ஆகியவை வந்தன.
விடுதலைக்குப் பிறகு
சுதந்திரத்திற்குப் பிந்தைய காலகட்டத்தில் டெஹ்ரி சுதேச அரசானது உத்தரப்பிரதேச மாநிலத்தினுடன் இணைக்கப்பட்டது, இதில் உத்தராகண்ட் பகுதிகள் கார்வால் மற்றும் குமாவுன் கோட்டங்களாக இருந்தன. உத்தரகாண்ட் கிராந்தி தால் (உத்தரகாண்ட் புரட்சிகர கட்சி 1979) உட்பட, பல்வேறு அரசியல் குழுக்கள் அதன் பதாகையின் கீழ் தனி மாநிலம் வேண்டி கிளர்ச்சியைத் தொடங்கின. உத்தராகண்டத்தின் கர்வால் மற்றும் குமாவுன் போன்ற மலைப் பகுதிகளானது அவற்றுக்குள் இருந்த பல்வேறு மொழி மற்றும் கலாச்சாரங்களின் தாக்கங்களுடன் பாரம்பரிய போட்டியாளர்களாக இருந்தாலும், அவற்றின் புவியியல், பொருளாதாரம், கலாச்சாரம், மொழி மற்றும் மரபுகள் ஆகியவற்றினால் பிரிக்க முடியாத முழுமையான தன்மை கொண்டவையாக இருந்தன. இந்த இரு பகுதிகளுக்கு இடையில் இருந்த பத்தமானது உத்தராகண்டின் புதிய அரசியல் அடையாளத்தை உருவாக்கியது. இது 1994-இல் வேகம் பெற்றது. தனி மாநிலத்திற்கான கோரிக்கையானது தேசிய அளவிலும், உள்ளூர் மக்களிடையேயும், அரசியல் கட்சிகளாலும் கிட்டத்தட்ட ஒருமனதாக ஏற்றுக்கொள்ளப்பட்டது. இந்த காலகட்டத்தில் மிகவும் குறிப்பிடத்தக்க சம்பவமாக 1994-ஆம் ஆண்டு அக்டோபர் 1-ஆம் திகதி ராம்பூர் திராமா துப்பாக்கி சூட்டு வழக்கு இருந்தது, இந்தப் படுகொலைகள் 2000 ஆம் ஆண்டில் உத்தரப் பிரதேச மாநிலப் பிரிவினையை விரைவுப் படுத்தின. புதிய மாநிலம் உத்ராஞ்சல் என்ற பெயரில் உருவாக்கப்பட்டது.
உத்ராஞ்சல் என்ற பெயரே உத்தராகண்ட் என மாற்றவேண்டுமென்ற கோரிக்கை எழுப்பப்பட்டது. இதைத் தொடர்ந்து, 2006 அக்டோபரில் மாநில சட்ட மன்றத்தில் பெயர்மாற்றச் சட்டம் இயற்றப்பட்டது. நாடாளுமன்ற குளிர்கால கூட்டத்தில் பெயர் மாற்ற மசோதா கொண்டு வரப்பட்டது. இந்த மசோதா நாடாளுமன்றத்தால் நிறைவேற்றப்பட்டது மற்றும் 2006 டிசம்பரில் ஜனாதிபதியால் சட்டப்படி கையெழுத்திட்டது. அதன் பின்னர், உத்தராகண்ட் என்ற பெயர் மாற்றம் நிகழ்ந்தது.
மேற்கோள்கள்
பகுப்பு:உத்தராகண்டம் பகுப்பு:உத்தராகண்ட வரலாறு
ஆட்கொணர்வு மனு
ஆட்கொணர்வு மனு அல்லது ஹேபியஸ் கார்பஸ் (Habeas corpus) ( என்ற மத்திய கால இலத்தீன் மொழிச் சொல்லிற்கு  நீ உயிருடன் இருக்கிறாய்  எனப் பொருளாகும்) )  என்பது ஒருவரை சட்டத்திற்குப் புறம்பாக வேண்டுமென்றோ அல்லது தவறாகவோ காவல்துறையினர் தடுப்புக் காவலில் அல்லது சிறையில் அடைத்து வைத்திருப்பதாக கருதினால்,  அந்நபரை நீதிமன்றத்தில் கொண்டு வந்து நிறுத்துவதற்கு, நீதிமன்றத்தில் சமர்ப்பிக்கப்படும் மனு ஆகும். இம்மனுவினை சமர்ப்பிப்பதன் மூலம், அந்நபரின் தனி மனித உரிமை காக்கப்படுகிறது. தனி மனித உரிமை பாதிக்கப்படும்போது, அக்குறையை நீக்குவதற்கும், பாதுகாப்பதற்கும், ஆட்கொணர்வு நீதிப் பேராணை பெரும்பங்கு வகிக்கிறது. ஒரு தனிமனிதனின் சுதந்திரம் தடை செய்யப்படும் போது,  நீதிமன்றத்தில் ஆட்கொணர்வு மனு சமர்ப்பிப்பதன் மூலம், அந்தத் தடை பற்றி விசாரித்து தக்க தீர்வு கோர உரிமை உள்ளது.
ஆட்கொணர்வு நீதிப் பேராணை முதலில் இங்கிலாந்து நாட்டின் நீதிமன்றங்களில் வழங்கப்பட்டது. பின்னர் பொதுநலவாய நாடுகளிலும், ஏனைய பல நாடுகளிலும் பின்பற்றப்பட்டு, தனிமனித உரிமைக்கு ஒரு சட்டப் பாதுகாப்பு அளிக்கிறது.
ஒருவரை வேண்டுமென்றோ அல்லது தவறாக  காவல் துறையால் கைது செய்யப்பட்டு, சுதந்திரமற்று  இருக்கும்போது, ஆட்கொணர்வு மனு மூலம் நீதிமன்றத்தை அணுகினால்,  அந்த நபரை கட்டுப்பாட்டில் வைத்திருப்பவர் நீதிமன்றத்தின் முன் கொண்டு வந்து நிறுத்துவது காவல் துறையின் கடமையாகும். அந்த சுதந்திரத் தடை சட்டத்துக்குப் புறம்பாக இருப்பின், அவர் விடுவிக்கப்படலாம். தகுந்த காரணமோ, ஆதாரமோ இல்லாமல் நீண்ட நாட்கள் சிறையில் வாடும் விசாரணைக் கைதிகளின் உறவினர்கள் அல்லது நண்பர்கள் அல்லது சமூக ஆர்வலர்கள் நீதிமன்றத்தில் ஆட்கொணர்வு மனு சமர்ப்பித்து, அவர்களின் தனி மனித உரிமைகளை காக்க இயலும்.
வெளி இணைப்புகள்
பகுப்பு:சட்டம் பகுப்பு:மனித உரிமைகள் பகுப்பு:உரிமைகள் பகுப்பு:இந்தியாவில் சட்டம்
பாங்வான் நகராட்சி
வடிவமைக்கப்படாத உரையை இங்கு உள்ளிடுக
பாங்வான் நகராட்சி பான்வாய் மற்றும் பான்வைன், ஷான் மாநிலத்தில் உள்ள வா சுய-நிர்வாகப் பிரிவில் அமைந்திருக்கும் ஒரு நகராட்சி. இதற்கு முன்னர் ஹோபாங் மாவட்டத்தின் ஒரு பகுதியாக இருந்தது. 2011 ஆம் ஆண்டிற்கு முன்னர் லாசியோ மாவட்டத்தை சேர்ந்திருந்தது. இதன் முக்கிய நகரம் பாங்வான்.
1995 ஆம் ஆண்டிற்கு முன்னர் இந்நகரத்தின் மக்கள்தொகை 33,418 இதில் வா மக்களின் எண்ணிக்கை 25,526 அடங்கும்.
மக்கள் சட்டமன்றம் மற்றும் ஷான் மாநில சட்டமன்றத்திற்கான 2010 பொதுத் தேர்தலில் இருந்து பாங்வான் தொகுதி விலக்கழிக்கப்பட்டது.
வெளிப்புற இணைப்புகள்
பகுப்பு:மியான்மரின் நகராட்சிகள்